May 15, 2016
Illegal recruitment iti social media, mapasardeng
Kiniddaw ni Labor Secretary Rosalinda Baldoz ti tulong dagiti umili iti kampania ti Philippine Overseas Employment Administration (POEA) kontra kadagiti illegal a recruiter a mangus-usar iti social media.
Kuna ni Baldoz nga us-usarenen dagiti illegal recruiter ti Internet, nangruna ti social media iti panangbiktimada kadagiti agsapsapul iti trabaho. Gapu iti daytoy, kunana nga igetan met ti POEA ti kampaniana kontra kadagitoy babaen ti bileg ti impormasion ken teknolohia iti komunikasion tapno mapakaammuan ken masursuruan ti publiko.
Kuna ni POEA Administrator Hans Leo Cacdac a maysa a katinnulong ti ahensia iti daytoy a kampania ti Sven Group, maysa a digital agency, tapno masalakniban dagiti mangmangged a Filipino kontra iti illegal recruitment ken kadagiti scammer a mangus-usar met iti Internet kadagiti possible a biktimada.
Kuna ni Cacdac nga us-usarenen dagiti illegal recruiter ti Facebook, e-mail ken Twitter tapno maidur-asda ti illegal nga aramidda.
Innayon daytoy a nangrugin ti Sven Group, iti pannakitinnulong ti POEA, a mangisayangkat iti digital media a kampania kontra iti illegal-recruitment a maaw-awagan iti “ediWOW.”
(Naipablaak iti Bannawag, Mayo 23, 2016 a bilang.)
Kuna ni Baldoz nga us-usarenen dagiti illegal recruiter ti Internet, nangruna ti social media iti panangbiktimada kadagiti agsapsapul iti trabaho. Gapu iti daytoy, kunana nga igetan met ti POEA ti kampaniana kontra kadagitoy babaen ti bileg ti impormasion ken teknolohia iti komunikasion tapno mapakaammuan ken masursuruan ti publiko.
Kuna ni POEA Administrator Hans Leo Cacdac a maysa a katinnulong ti ahensia iti daytoy a kampania ti Sven Group, maysa a digital agency, tapno masalakniban dagiti mangmangged a Filipino kontra iti illegal recruitment ken kadagiti scammer a mangus-usar met iti Internet kadagiti possible a biktimada.
Kuna ni Cacdac nga us-usarenen dagiti illegal recruiter ti Facebook, e-mail ken Twitter tapno maidur-asda ti illegal nga aramidda.
Innayon daytoy a nangrugin ti Sven Group, iti pannakitinnulong ti POEA, a mangisayangkat iti digital media a kampania kontra iti illegal-recruitment a maaw-awagan iti “ediWOW.”
(Naipablaak iti Bannawag, Mayo 23, 2016 a bilang.)
Subscribe to: Post Comments (Atom)
tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn